Rikunarita-ORG/Wikinium huggingface dataset:
# СМЕРШ

Легитимация СМЕРШ, 1943
**СМЕРШ** (куртанка од «**Смер**ть **ш**пионам!») — назва трех независимых окремых контрарозвѣдковых организаций в СССР в часѣ Другой свѣтовой войны.

## Цѣль, створѣня и час дѣяня

В первы тыжднѣ по зачатку Другой свѣтовой войны фронт драматично посував ся в глубину СССР, з чим появила опасность прониканя вражой агентуры. Окрем того появило ся дезертерство в войску. Уже в первы тыжднѣ войны вышла постанова Державного Комитета Обороны, подписана Сталином (№ ГКО-187/сс з дня 17.07.1941), яка створила Особенны Оддѣлы НКВД, а их офицеры, так званы «особисты» достали главну задачу — бороти ся з шпионажом, дезертерством в прифронтовой смузѣ — и надзвычайны права арештовати каждого трафеного, аж и розстрѣляти на мѣстѣ чину. В апрѣлю и маю 1943 на основѣ Особенных Оддѣлов створили контрарозвѣдку СМЕРШ окремо в Наркоматѣ Обороны, Наркоматѣ Военно-морского флота и в НКВД. До задач додала ся борьба из зрадниками, паникерами, антисовѣтскыми елементами и филтрация военных, котры вертали ся з нѣмецкого заятя. Зона дѣяня СМЕРША од фронта росширила ся теперь и на тылы и на территории, выслобожены з оккупации. На территориях чужых держав СМЕРШ справовав ся так, як на своей территории. Филтрация репатриантов завершила ся в року 1946, з тым и СМЕРШ закончив свое дѣяня.

## Резултаты роботы

Скарга Едварда Бенеша Сталину о Подкарпатской Руси

«…советские органы на всей освобожденной территории проводят аресты, ведут допросы, сажают в тюрьмы не только гражданских лиц, но и чехословацких военнослужащих, причем без учета того, о каком преступлении шла речь. Ни в одном из известных случаев ареста речь не шла о преступлениях против советских войск, а в большинстве о политических деяниях в период до прихода советских войск на чехословацкую территорию»

В. Марьина. Закарпатская Украина…

По данным Никиты Петрова, научного сотрудника центра «Мемориал» (Россия), особисты и органы СМЕРША арештовали в рр. 1941 аж 1945 около 700 тысяч людей, из котрых были розстрѣляны 70 тысяч. Векшину арештованых, котры перейшли филтрациов и вываровали ся од розстрѣла, спровадили в лагры, стандардный присуд — на 25 рокы. Окрем того, на территории Германии и Польщи были захранены фашистичны концлагры, а в них теперь уже держали „противников социалистичного выбора“.

В януарѣ 1945 в Будапештѣ в Мадярщинѣ заарештовали шведского дипломата Раула Валленберга, якый в часѣ нацистичной оккупации, через дипломатичны каналы вывозив Жыдов, спасаючи их од концлагров, а позднѣйше сам дипломат пропав десь в совѣтскых арештах. В маю 1945 в Празѣ в Чехословакии арештовали и вывезли до Москвы бывшого президента Карпатской Украины А. Волошина.

## СМЕРШ в подкарпатской и украинской литературѣ

* Павло Загребельний. В-ван! укр.
* Николай Синевирский. СМЕРШ. Год в стане врага русс.
* Владимир Танчинець. Переправа.

## Жерела и одказы

* Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2013.
* Марьина В.В. Закарпатская Украина (Подкарпатская Русь) в политике Бенеша и Сталина. 1939–1945 гг. М. Новый хронограф. 2003.
* "СМЕРШ": контрразведка или орудие репрессий? (русс.)

## Референции
# Девіза

**Девíза**, ці **девíз** (франц. *devise*) — то сімболічна курта фраза ці предложіня.

 *Тота статя є затля „Стыржень“. Поможте Вікіпедії так, же єй доповните і росшырите*.
# Гебрейскый язык

| Гебрейскый язык |
| --- |
| עברית |
|  |
| Region | Ізраел, Палестина |
| Native speakers |  |
| Языкова родина | Афроазійска
* Семітьска
	+ Западосемітьска
		- Середнёсемітьска
			* Северо-западосемітьска
				+ Хааньска
					- '
 |
| Писомна сістема | Гебрейске писмо |
| Офіціалный статус |
| Узнаный меншыновый язык в |  Польско  Южна Африка |
| Реґулованый | Академія гебрейского языка |
| Языковы коды |
| ISO 639-1 | `he` |
| ISO 639-2 | `heb` |
| ISO 639-3 | `heb` |
|  |

**Гебрейскый язык** (гебр. עברית, івріт) — сумарно означує вшыткы вывоёвы варіанты гебрейского языка од старовікой гебрейчіны через біблічну (עברית מקראית *івріт мікраіт*, тыж לשון קודש, *лешон кодеш*, „святый язык“) аж по модерну гебрейчіну (עברית חדשה, *івріт хадаша*), котров ся днесь бісїдує в штатї Ізраіль.

 *Тота статя є затля „Стыржень“. Поможте Вікіпедії так, же єй доповните і росшырите*.